Professori Rainan salaperäinen katoaminen

Professori Rainan salaperäinen katoaminen on Metsäteollisuuden vuonna 2001 Windowsille julkaisema seikkailu- ja opetuspeli. Ala-asteikäisille lapsille suunnattua peliä jaettiin CD-ROM-levyillä kaikkiin suomenkielisiin kouluihin, joissa oli opetusta 1.–6.-luokkalaisille, yhteensä noin 12 000 kappaletta 3 200 kouluun.

Pelin tapahtumat sijoittuvat kuvitteelliselle Viiralan tehdasalueelle sekä Pariisiin, jossa etsitään kadonnutta professori Rainaa. Pelaamisen ohessa tutustutaan metsäteollisuuteen ja sen ammatteihin. Teemoina pelissä ovat teollisuuden kansainvälistyminen, teknologia ja ympäristökysymykset.

Pelin kehitti Everscreen Mediateam ja ohjelmoi Markku Helin. Sen käsikirjoittivat Helin, Terttu Terho ja Juha Valonen. Piirrokset teki Terho, ja musiikin sävelsivät Samuli Latva ja Timo Nisula. Hahmojen ääninäyttelijöinä olivat Tiina Isohanni, Mikko Rokka ja Mikko Erä-Esko.

 Lähteet 

Luokka:Opetuspelit
Luokka:Seikkailupelit
Luokka:Ilmaispelit
Luokka:Vuoden 2001 videopelit
Luokka:Windows-pelit
Luokka:Suomessa kehitetyt videopelit
Luokka:Suomen metsäteollisuus